**Decizia etapei de încadrare**

**Nr. din 02.2022**

**DRAFT**

Ca urmare a solicitării de emitere a acordului de mediu, adresată de **SPITALUL GENERAL CAI FERATE DROBETA TURNU SEVERIN** cu sediul B-dul Carol I nr. 5-7, Drobeta Tr Severin, jud. Mehedinti, înregistrată la Agenția pentru Protecția Mediului Mehedinți cu nr.231 din 07.01.2022, în baza Legii nr. 292/2018 privind evaluarea impactului anumitor proiecte publice și private asupra mediului și a Ordonanței de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,

Agenția pentru Protecția Mediului Mehedinți ***decide***, ca urmare a consultărilor desfășurate în cadrul ședinței Comisiei de analiză tehnică din data de 03.02.2022, că proiectul ***”*** ***AMPLASARE INSTALATIE DE GAZE MEDICALE ( REZERVOR STOCARE OXIGEN MEDICAL, AER COMPRIMAT MEDICAL, VACCUM MEDICAL) PE O PLATFORMA BETONATA”*,** propus a fi amplasat în județul Mehedinți, mun. Drobeta Turnu Severin, B-dul Carol I nr. 5-7

, ***nu se supune evaluării impactului asupra mediului.***

**Justificarea prezentei decizii:**

1. **Motivele pe baza cărora s-a stabilit neefectuarea evaluării impactului asupra mediului** sunt următoarele:

1.Proiectul se încadrează în prevederile Legii nr. 292/2018 privind evaluarea impactului anumitor proiecte publice și private asupra mediului, Anexa nr.2, la pct. pct.13. a) “Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului, iar conform criteriilor de selecție pentru stabilirea evaluării impactului asupra mediului din Anexa nr. 3 ale aceleiași legi, ***nu se supune evaluării impactului asupra mediului.***

• proiectul propus nu intră sub incidenţa art.28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr.49/2011, cu modificările şi completările ulterioare

1. **Caracteristicile proiectului**

**2.1Dimensiunea și concepția întregului proiect**

Obiectul prezentului proiect il constituie executia instalatiilor de fluide medicale necesare pentru functionarea in conditii normale a Spitalului General Cai Ferate si anume : oxigenul gazos medical, aer comprimat medical si vacuum medical.

Toate cele 3 fluide medicale (oxigenul gazos medical, aer comprimat medical si vacuum medical) trebuie sa aiba 3 surse de alimentare : SURSA PRINCIPALA, SURSA SECUNDARA si SURSA DE REZERVA.

 **Pentru oxigenul gazos medical**

Sursa principala va fi un rezervorul criogenic de stocare oxigen lichid medical, la temperatura de -196°C, temperatura de lichefiere a oxigenului obtinut prin separarea aerului. Prin lichefiere oxigenul obtinut va avea puritate mai mare de 99,7%., in conditiile in care concetratia prevazuta in Farmacopea Europeana si Romaneasca este de 99.5%

Sursa secundara o va reprezinta cele 2 rampe de inalta presiune cu cate 10 butelii de oxigen gazos medical fiecare.

Cele 2 surse (Sursa principala si Sursa secundara) vor fi interconectate printr-un panou de comutare automata, care face comutarea de rezervor cand acesta s-a golit, pe rampa nr. 1 de butelii si apoi pe rampa nr. 2, pana la sosirea cisternei care incarca rezervorul criogenic.

Sursa de rezerva o va constitui buteliile de oxigen gazos sub presiune, pline, in asteptare.

Rezervorul criogenic si evaporatoarele atmosferice se vor monta pe o fundatie tip placa beton mobila cu dimensiunile 4000X2700X300 mm, aflata in zona strazii Serpentina Rosiori, pe terenul in suprafata de 182 mp domeniul public proprietate Primaria Drobeta Turnu Severin - lotul 2, dat in administrarea Colegiului Tehnic Auto, pentru a putea fi alimentat de cisternele de transport oxigen lichid.

 **Pentru aer comprimat medical** sursele de aer vor fi cele 3 compresoare de aer comprimat, cu automatizare in asa fel, incat sa lucreze pe rand ; aerul produs trece printr-un uscator cu punct de roua la 30 C si se acumuleaza intr-un vas tampon de cel putin 1000 l la 11 bari si baterie de filtre pentru obtinerea aerului comprimat medical.

 **Instalatia de vacuum** necesar in sectia ATI si in Bloc Operator formata din 3 pompe de vaccum, vas tampon de 1000 l si filtre microbiologice.

Atat instalatia de aer comprimat cat si cea de vacuum se vor monta in interiorul cladirii spitalului, la demisol pentru a creea microclimatul de functionare a acestora.

Retelele de fluide medicale

Sistemul de ţevi ce compune reţeaua de distribuţie oxigen serveşte administrării unui medicament (oxigen medicinal) şi conform HG 54/2009, art.3(1) este considerat dispozitiv medical şi este încadrat conform, anexei 9 la HG 54/2009,regula 11 în clasa de risc II a.

Sistemul de distribuţie oxigen medicinal fiind considerat un dispozitiv medical trebuie să poarte marcajul european de conformitate CE daca diametrul tevilor depaseste Dn25

Sistemul de ţevi se realizeaza din teava de Cu medical avand la fiecare nivel (etaj) al cladirii cutii cu robineti de sectionare, cu posibilitatea de oprire a gazelor pe fiecare nivel si panou de alarmare pentru oxigen si aer medical, care monitorizeaza presiunea scazuta sau crescuta a acestor 2 gaze prin alarma sonora si vizuala în cele 2 cazuri.

Montarea conducte de tevi de Cu se va executa prin brazare cu evitarea formării oxizilor de cupru la suprafaţa interioară a conductelor prin purjarea de gaz inert până la răcirea elementelor îmbinate.

Sistemul de conducte va fi protejat împotriva pătrunderii impurităţilor atât înainte cât şi după instalare. Conductele de distribuţie a gazelor medicale se vor feri de contactul cu grăsimi şi uleiuri.

Pentru monitorizarea concentratiei de oxigen în saloanele cu rampe sau capete terminale (prize O2) se vor monta senzori de oxigen.

Este necesara monitorizarea concentrata a oxigenului, deoarece cladirea spitalului nu are un sistem de ventilatie a saloanelor si nici posibilitatea tehnica de montare a acestora.

Senzorii de oxigen se monteaza la o înaltime de 1,6 m fata de podeaua saloanelor, 1 buc la 2 paturi în zona rampelor de gaze medicale.

Monitorizarea concentratiei crescute a oxigenului din saloane se face pana la 25% O2 fata de 20,81% a oxigenului din aerul atmosferic avand posibilitatea de a alarma si acustic si visual aceasta crestere de concentratie

.

* 1. **Cumularea cu alte proiecte existente și/sau aprobate:** nu este cazul
  2. **Utilizarea resurselor naturale, în special a solului, a terenurilor, a apei și a biodiversității**

Realizarea proiectului implică un consum de resurse naturale atât în perioada de execuție a lucrărilor (prin ocuparea suprafeței de teren necesare și prin utilizarea materialelor de construcție), cât și în cea de funcționare a activității (prin ocuparea suprafeței de teren).

Resursele naturale folosite în construcție sunt materialele tradiționale pentru tipul de construcții civile realizate cu structură portantă din beton armat, apa potabilă și energia electrică.

Având în vedere natura investiției propuse, se apreciază faptul că nu vor fi efecte semnificative asupra mediului din punct de vedere al utilizării resurselor naturale.

* 1. **Cantitatea și tipurile de deșeuri generate/gestionate**

Cantitățile de deșeuri generate în perioada de construcție sunt dependente de sistemele constructive utilizate și de modul de gestionare a lucrărilor. Pentru toate deșeurile generate se va realiza sortarea la locul de producere și depozitarea temporară în incintă.

Deșeurile rezultate în urma desfășurării activităților de construcție-montaj sunt următoarele:

* ***deșeuri menajere*** (20 03 01), generate din activitatea muncitorilor; se vor depozita în container și vor fi predate pe bază de contract către serviciul de salubrizare al localității;
* ***deșeuri reciclabile***: deșeuri de hârtie și carton (20 01 01), deșeuri de ambalaje de plastic (15 01 02), pentru care se recomandă colectarea și depozitarea separată, în recipiente adecvate, special destinate, urmând a fi predate către societăți autorizate, în vederea valorificării;
* ***deșeuri de construcții***: pământ și piatră rezultată din decopertarea solului unde va fi amplasata platforma betonata (17 05 04), resturi de beton (17 01 01), deșeuri metalice de la montarea conductelor (17 04 05), fracțiunile reciclabile se vor valorifica prin unitățile autorizate; deșeurile inerte pot fi utilizate ca materiale de umplutură la indicația și cerința autorității locale ce emite autorizația de construire sau pot fi depozitate într-un depozit de deșeuri inerte.

Depozitarea resturilor reciclabile se va face în cadrul incintei, în containere individuale, diferențiate pentru fiecare material reciclabil și se vor stabili termene de ridicare cu o firmă specializată în acest sens.

Funcționarea obiectivului va genera deșeuri de tip menajer și deșeuri de ambalaje. Deșeurile menajere se vor depozita în europubele etanșe, ce vor fi amplasate pe o platformă betonată din cadrul incintei, de unde vor fi evacuate periodic de firma specializată în salubritate.

***Substanțele și preparatele chimice periculoase utilizate: nu este cazul.***

* 1. **Poluarea și alte efecte negative**

Ținând cont de tipul de activitate propusă prin proiect se preconizează că acest tip de obiectiv nu va avea impact semnificativ asupra calității factorilor de mediu din zona influentă, urmând să se înregistreze o ușoară presiune doar în timpul lucrărilor de construcție.

***Factor de mediu apă***

Conform caracteristicilor proiectului propus, nu este necesara alimentarea cu apa; aceasta se face din sursa existenta doar pt nevoi menajere

Evacuarea apelor uzate se va face in canalizarea existenta deci nu va exista potențial impact asupra calității apelor de suprafață sau apelor subterane.

***Factor de mediu aer***

Din punct de vedere al impactului asupra atmosferei, se va înregistra influență asupra calității aerului pe perioada de construcție, ca urmare a decopertarii pământului, unde va fi amplasata platforma betonata . De asemenea, mijloacele de transport și utilajele folosite pentru realizarea lucrărilor vor genera poluanți caracteristici arderii combustibililor în motoare (NOx, SOx, CO, pulberi, metale grele, etc.). Regimul emisiilor acestor poluanți este, dependent de nivelul activității zilnice

O sursă de praf suplimentară este reprezentată de eroziunea vântului, fenomen care însoțește lucrările de construcție. Fenomenul apare datorită existenței suprafețelor de teren expuse acțiunii vântului, urmare a decopertării solului.

Ținând cont de anvergura investiției, condițiile de dispersie din zonă și de faptul că organizarea de șantier va fi împrejmuită provizoriu, se apreciază că nu vor exista influențe majore, cuantificabile, în ceea ce privește calitatea aerului în zonă.

***Zgomot și vibrații***

În faza de execuție, sursele de zgomot și vibrații sunt produse atât de acțiunile propriu-zise de muncă mecanizată, cât și de traficul auto din zona de lucru.

Aceste activități au un caracter discontinuu, fiind limitate, în general, numai pe perioada zilei. Se vor respecta zilele de odihnă legale și intervalul orelor de lucru permis în timpul zilei.

Tinand cont ca proiectul se preconizeaza a fi realizat in 30 de zile se poate considera ca procesul de construire- montaj nu constituie o sursă semnificativă de zgomot și vibrații.

În cadrul funcționării instalatiei nu se produc zgomote și vibrații care să aibă un impact semnificativ asupra factorului uman.

***Factor de mediu sol/subsol***

Nu exista posibilitatea afectarii solului in faza de functionare a proiectului intrucat suprafata aferenta rezervorului va fi betonata, iar conductele subterane de transport oxigen catre spital vor fi izolate si verificate la presiune si etanseitate.

***Factor de mediu biodiversitate:*** nu este cazul

***Peisajul***

În timpul realizării lucrărilor, peisajul va fi afectat de prezența utilajelor și a echipelor de muncitori.

Nu se va înregistra impact negativ vizual final al obiectivului, dat fiind tipul de proiect și raportarea la caracteristicile zonei.

***Mediul social și economic***

Activitatea propusă nu va avea impact asupra caracteristicilor demografice ale populației locale, nu va determina schimbări majore de populație în zonă.

Toate măsurile definite pentru protecția aerului, protecția împotriva zgomotului sunt măsuri cu efecte și în cazul protecției așezărilor umane.

În perioada executării lucrării de construcție a obiectivului se va avea în vedere aspectul salubru al utilajelor folosite, semnalizarea lucrărilor și asigurarea unui ritm corespunzător de lucru cu efecte asupra minimizării timpului necesar pentru implementare.

Lucrările de amenajare ale obiectivului se vor desfășura cu respectarea legislației în vigoare.

**2.6 Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice**

* riscul de accidente majore: nu este cazul;
* riscul de dezastre naturale: nu este cazul - terenul amplasamentului proiectului nu este situat în zone cu risc de dezastre naturale;
* riscuri cauzate de schimbările climatice: nu este cazul.

Nu se vor utiliza materiale cu risc pentru om/mediu și titularul de proiect/constructorul va lua măsuri în vederea prevenirii accidentelor.

**2.7 Riscurile pentru sănătatea umană**

Obiectivul propus nu are un caracter special care să-l facă incompatibil cu vecinătățile

Lucrarile de constructie nu vor afecta populatia si obiectivele din zona. Activitatea se va derula doar pe perioada zilei.

Pentru diminuarea acestora, au fost prevăzute măsuri atenuatoare ale efectelor.

**3.Amplasarea proiectului**

Terenul in suprafata de 182 mp necesar montarii rezervorului criogenic si care apartine Primariei Drobeta Turnu Severin, dat in administrare Liceului Auto, este liber de sarcini.

Instalaţia de alimentare cu oxigen ce face obiectul prezentului studiu va fi interconectată cu sursa de oxigen medicinal existentă în cadrul spitalului ( o rampa de distribuţie oxigen medicinal din butelii).

**3.1 Utilizarea actuală și aprobată a terenurilor**

Terenul Conform PUG aprobat prin HCL nr. 219/2010 este situat pe raza municipiului Dr Tr Severin, este domeniu public proprietatea Primariei mun Dr Tr Severin, cf Extras de Carte Funciara nr.60724, Nr cadastral 60724.

Terenul are categoria de folosinta curti constructii si este partial ocupat de constructii administrative si anexe

**3.2 Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia**

Terenul pe care se va construi obiectivul se află în afara oricarei arii naturale protejate.

**3.3 Capacitatea de absorbție a mediului natural, acordându-se o atenție specială următoarelor zone:**

* + 1. Zone umede, zone riverane, guri ale râurilor: ***nu este cazul*.**
    2. Zone costiere și mediul marin: ***nu este cazul.***
    3. Zonele montane și forestiere: ***nu este cazul.***
    4. Arii naturale protejate de interes național, comunitar, internațional
    5. Zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice
    6. Zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, a celei privind caracterul și mărimea zonelor de protecție sanitară și hidrogeologică
    7. Zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: ***nu este cazul.***
    8. Zonele cu o densitate mare a populației: ***nu este cazul****.*
    9. Peisaje și situri importante din punct de vedere istoric, cultural sau arheologic: ***nu este cazul.***

**4. Tipurile și caracteristicile impactului potențial**

**Zona poate fi afectată din punct de vedere al factorilor de mediu, pe perioada execuției obiectivului.**

**Cuantificarea amplorii prognozate a impactului a ținut seama de efectele asupra mediului: direct, indirect, secundar și cumulativ; pe termen scurt, mediu și lung; permanent și temporar; pozitiv și negativ.**

**4.1 Importanța și extinderea spațială a impactului**

**Nu sunt identificate specii sau habitate de interes.**

**Se apreciază că populația nu va fi afectată în mod negativ din punct de vedere al calității mediului de construcția propusă, în schimb va beneficia de avantajele îmbunătățirii infrastructurii și, eventual, ale îmbunătățirii calității vieții.**

**Beneficiarul va avea constant în vedere, indiferent de extinderea estimată a impactului, măsuri pentru evitarea/reducerea potențialelor efecte negative asupra mediului.**

**4.2 Natura impactului**

**Lucrarile propuse nu presupun un impact major asupra populatiei, deoarece lucrarile se deruleaza pe o perioada scurta de timp - pe perioada autorizatiei de construire, iar activitatea ulterioara se va derula in interiorul cladirii. Zgomotul produs de utilajele utilizate se va produce local si temporar.**

**Pentru perioada de exploatare, nu vor exista surse de zgomot. La nivelul constructiei, prin masurile de fonoizolare adoptate constructiv se va asigura un nivel optim de zgomot, fapt pt care se apreciază că impactul potențial asupra factorilor de mediu este nesemnificativ.**

**4.3 Natura transfrontieră a impactului**

**Proiectul nu intră sub incidenţa Convenţiei din 25 februarie 1991 privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001.**

**4.4 Intensitatea şi complexitatea impactului**

**Se consideră că magnitudinea și complexitatea impactului generat de proiectul propus, atât din punct de vedere constructiv, cât și din punct de vedere funcțional, vor fi reduse și nu vor avea o influență semnificativă asupra factorilor de mediu din zonă.**

**4.5 Probabilitatea impactului**

**Posibilitatea de apariție a impactului asupra factorilor de mediu, în perioada de execuție, va avea caracter local. Probabilitatea unui impact semnificativ este redusă. Toate utilajele și echipamentele folosite la realizarea prezentei investiții vor avea un grad ridicat de performanță care vor îndeplini toate cerințele de mediu aferente.**

**4.6 Debutul, durata, frecvenţa şi reversibilitatea impactului**

**În perioada de execuție și de funcționare, impactul potențial asupra populației și sănătății populației, solului, folosințelor și bunurillor materiale, calității și regimului calitativ al apei, calității aerului și climei, generarea de zgomot și vibrații, peisajului și mediului vizual, interacțiunilor dintre elementele de mediu, prezintă următoarele caracteristici:**

**În perioada de execuție:**

**Durata impactului: impactul este de durată determinată, pe perioada realizării lucrărilor de construcție;**

**Frecvența impactului: lucrările de construcție se vor derula într-o etapă compactă a cărei durată este preconizata a fi de 36 luni;**

**Reversibilitatea impactului: impactul este reversibil, întrucât, ulterior finalizării lucrărilor de execuție, vor fi efectuate lucrări specifice de redare a amplasamentului la starea inițială, și anume: evacuarea organizării de șantier (utilajele și echipamentele de construcție, depozitele temporare, toaleta ecologică); curățarea terenului de pământ, nisip și transportarea în zone reglementate; eliminarea deșeurilor generate de angajații de pe șantier și deșeurile de ambalaje rezultate de la materialele de construcții utilizate.**

**Măsurile întreprinse cu scopul evitării unor situații accidentale vor impiedica producerea unui impact ireversibil asupra factorilor de mediu.**

**4.7 Cumularea impactului cu impactul altor proiecte existente şi/sau aprobate**

**Nu este cazul.**

**4.8 Posibilitatea de reducere efectivă a impactului**

**Reducerea impactului asupra mediului se realizează respectând condițiile impuse pentru executarea lucrărilor prevăzute de proiect, descrise la punctul IV. Aplicarea măsurilor de diminuare a impactului generat de realizarea investiției, împreună cu obligația constructorului de a respecta legislația de mediu în vigoare, vor contribui la reducerea oricărui potențial impact asupra mediului.**

**5. Observatii din partea publicului : pe perioada parcurgerii procedurii nu au fost observatii din partea publicului; Publicul a fost instiintat prin anunturi repetate pt depunere documentatie si pt etapa de incadrare**

**II. Motivele pe baza cărora s-a stabilit neefectuarea evaluării adecvate:**

Proiectul propus ***nu intră sub incidenţa art. 28 din O.U.G. nr. 57/2007*** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, aprobată prin Legea nr.49/2011

1. **Motivele pe baza cărora s-a stabilit neefectuarea evaluării impactului asupra corpurilor de apă:**

Proiectul nu implica utilizarea de sursa de apa.

1. **Condițiile de realizare a proiectului** pentru evitarea sau prevenirea eventualelor efecte negative semnificative asupra mediului:

Lucrările se vor desfăşura pe amplasamentul din intravilanul mun Dr Tr Severin, respectându-se următoarele prevederi:

* *Se vor respecta datele şi specificaţiile din documentaţia tehnică precum şi legislaţia de mediu în vigoare;*
* *Se vor respecta măsurile prevăzute prin proiect în vederea diminuării impactului asupra factorilor de mediu;*
* *Beneficiarul răspunde de realizarea corectă a lucrărilor propuse, prezentate în Memoriul de prezentare;*
* Pe perioada de implementare a proiectului se vor utiliza echipamente și utilaje de generație recentă, prevazute cu sisteme performante de minimizare și reținere a poluanților în atmosferă și care să genereze nivele minime de zgomot;
* Utilajele ce vor deservi activitățile desfășurate vor trebui să dețină toate inspecțiile tehnice necesare care să ateste funcționarea corespunzătoare a tuturor echipamentelor ce pot genera scurgeri de lubrifianți sau produse petroliere;
* Se va interzice efectuarea de intervenții la mijloacele de transport și echipamente la locul lucrării pentru a evita scăpări accidentale de produs petrolier și se va achiziționa material absorbant. Se va interveni prompt în cazul scurgerilor de produse petroliere, pentru a evita migrarea lor pe porțiunile de sol;
* În perioada executării lucrării de construcție a obiectivului se va avea în vedere aspectul salubru al utilajelor folosite, semnalizarea lucrărilor și asigurarea unui ritm corespunzator de lucru cu efecte asupra minimizării timpului necesar pentru implementare;
* Activitatea se va desfășura strict în zona avizată prin actele de reglementare obținute pentru investiție. Se interzice ocuparea unor alte suprafețe, necuantificate ca fiind necesare în economia investitiei;
* Evacuarea ritmică a deșeurilor din zona de generare în vederea evitării formării de stocuri și creșterii riscului amestecării diferitelor tipuri de deșeuri;
* Se va institui evidența gestiunii deșeurilor în conformitate cu H.G. nr. 856/2002, evidențiindu-se atât cantitățile de deșeuri rezultate, cât și modul de gestionare a acestora.
* Alegerea variantelor de reutilizare și reciclare a deșeurilor rezultate, ca primă opțiune de gestionare și nu eliminarea acestora la un depozit de deșeuri;
* Se vor respecta prevederile și procedurile H.G. nr. 1061/2008 privind transportul deșeurilor periculoase și nepericuloase pe teritoriul României;
* Se interzice abandonarea deșeurilor și/sau depozitarea în locuri neautorizate;

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

***Dupa realizarea investitiei veti solicita revizuirea Autorizatiei de mediu pe care o detineti***

*Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.*

*Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.*

*Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.*

*Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.*

*Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.*

*Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.*

*Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.*

**DIRECTOR EXECUTIV,**

Constantin Viorel VISAN

**Șef Serviciu A.A.A.,**  **Întocmit,**

Dragoș Nicolae TARNIȚĂ Marilena FAIER